Christian Johnen

Christian Johnen (17. heinäkuuta 1862 Düren – 1938)Bonnet, s. 91–93Haeger, s. 47 oli saksalainen tuomari ja pikakirjoitushistorioitsija.

 Ura oikeuslaitoksessa 
Johnen opiskeli oikeustiedettä Bonnin, Heidelbergin ja Berliinin yliopistoissa, ja valmistui oikeustieteen tohtoriksi vuonna 1884. Hän työskenteli useilla eri paikkakunnilla eri oikeusasteissa. Vuodesta 1896 lähtien hän toimi tuomarina, aluksi Viersenissä, sittemmin Kölnissä ja Düsseldorfissa.

 Pikakirjoitus 
Johnen toimi aktiivisesti myös pikakirjoitusalalla. Hän kokeili Stolzen, Gabelsbergerin ja Faulmannin pikakirjoitusjärjestelmiä, mutta päätyi kehittämään Ferdinand Schreyn järjestelmää, ja järjestelmä tunnettiinkin myös nimellä Schrey–Johnen–Socin.Melin, s. 200

Johnen julkaisi vuonna 1911 ensimmäisen osan useampiosaikseksi suunnitellusta pikakirjoituksen historiaa käsittelevästä teossarjasta Geschichte der Stenographie. Jatko-osien tekeminen kuitenkin kariutui ensimmäisen maailmansodan aiheuttamien hankaluuksien vuoksi.Melin, s. 297–298 Sen sijaan Johnen julkaisi lyhyemmän teoksen koko pikakirjoitushistoriasta. Ruotsalainen pikakirjoitushistorioitsija Olof Werling Melin piti Johnenia kaikkien aikojen merkittävämpänä pikakirjoitushistorioitsijana.Ekman, s. 397

 Teoksia 

 Wilhelm Stolze und die Entwickelung seiner Schrift (1899)
 Geschichte der Stenographie im Zusammenhang mit der allgemeinen Entwicklung der Schrift und der Schriftkürzung (1911)
 Kurzgefaßte Geschichte der Stenographie (1917) (myöhemmät laajennetut painokset nimellä Allgemaine Geschichte der Kurzschrift)
 Die deutsche Einheitskurzschtift (1930)

 Lähteet 

 Viitteet 

Luokka:Pikakirjoittajat
Luokka:Saksalaiset historioitsijat
Luokka:Vuonna 1862 syntyneet
Luokka:Vuonna 1938 kuolleet